RPH กำไรไตรมาส 1 เหลือ 19 ลบ. เซ่น “โควิด” ฉุดรายได้ลดฮวบ
โรงพยาบาลราชพฤกษ์ หรือ RPH เผยกำไรไตรมาส 1 ที่ 18.96 ลบ. ลดลง 36% จากปีก่อนมีกำไร 30 ลบ. หลังรายได้ลดลงช่วงสถานการณ์แพร่ระบาดเชื้อไวรัสโควิด-19
10 พ.ค. 2564

บริษัท โรงพยาบาลราชพฤกษ์ จำกัด (มหาชน) หรือ RPH รายงานผลการดำเนินงานงวดไตรมาส 1/64 มีกำไรสุทธิ ดังนี้

ทั้งนี้ บริษัทฯมีกำไรสุทธิสำหรับงวดสามเดือนของไตรมาสที่ 1 ปี 2563 และไตรมาสที่ 1 ปี 2564 จำนวน 29.82 ล้านบาท และ 18.96 ล้านบาท ตามลำดับ คิดเป็นลดลงร้อยละ 36.44 และมีอัตรากำไรสุทธิต่อรายได้รวม สำหรับงวดสามเดือนปี 2563 และปี 2564 ร้อยละ 13.60 และร้อยละ 9.49 ตามลำดับ โดยมีสาเหตุหลักจากการลดลงของรายได้ในช่วงสถานการณ์การแพร่ระบาดของเชื้อไวรัสโควิด-19 ระลอกใหม่
โดยแบ่งเป็นการลดลงของรายได้จากกิจการโรงพยาบาลในงวดสามเดือนของไตรมาสที่ 1 ปี 2563 และไตรมาสที่ 1 ปี 2564 จำนวน 215.53 ล้านบาท และ 198.86 ล้านบาท ตามลำดับ คิดเป็นลดลงร้อยละ 7.74
รวมถึงรายได้อื่น ๆ ในงวดสามเดือนของไตรมาสที่ 1 ปี 2563 และไตรมาสที่ 1 ปี 2564 จำนวน 3.72 ล้านบาท และ 0.91 ล้านบาท ตามลำดับ คิดเป็นลดลงร้อยละ 75.51 โดยเกิดจากการลดลงของเงินสนับสนุนการพัฒนาโรงพยาบาล